องค์ความรู้

เรื่องการเลี้ยงไก่พันธ์พื้นเมือง

 การเลี้ยงไก่บ้านเพื่อเป็นอาชีพเสริมทำที่บ้าน มีข้อจำกัดก็คือต้องมีพื้นที่บริเวณบ้านเพื่อให้ไก่ได้ออกหากินตามธรรมชาติ ไม่มีสัตว์เลี้ยงอย่างเช่นสุนัขคอยรบกวน อาจทำโรงเรือนเล็กๆไว้ให้ไก่นอนหรือเป็นที่หลบแดดหลบฝนและเป็นที่สำหรับทำรังให้ไก่ไข่ หากต้องการจำกัดพื้นที่เพื่อให้ดูแลง่ายอาจใช้ตาข่ายซึ่งมีขายอยู่ทั่วไปล้อมบริเวณโรงเรือนและพื้นที่ที่ต้องการให้ไก่ได้เดินเล่นและออกหากินตามธรรมชาติหากต้องการให้ไก่โตเร็วและมีน้ำหนักดี นอกจากให้อาหารอย่างเช่น ข้าวเปลือก ถั่ว ข้าวโพด และอาหารอื่นๆแล้ว การเลี้ยงไก่พื้นเมืองเพื่อขยายพันธุ์ควรเลี้ยงหลายๆสายพันธุ์เพราะเมื่อผสมพันธุ์กันแล้วจะทำให้ได้ลูกไก่ที่เจริญเติบโตเร็ว น้ำหนักดี ไก่พื้นเมืองตลาดไม่ตันและมีความต้องการมากเพราะคนนิยมทาน ราคาดี

วิธีการเลี้ยงดังนี้

1. ในการผสมพันธ์ไก่ผู้ 1 ตัว ต่อไก่ตัวเมีย5 ตัวและขังแยกตัวผู้กับตัวเมีย
2. จากนั้นปล่อยให้ตัวผู้ผสมพันธ์กับตัวเมียในช่วงเย็น เวลา 16.00-18.00 น.ให้เว้นระยะ3-5 วันต่อครั้ง สำหรับข้อดีในการผสมพันธ์ ในช่วงเวลาดังกล่าวจะทำให้น้ำเชื้อไก่พ่อพันธ์นั้นแข็งแรง สามารถง่ายในการจัดการ และไม่มีต้นทุน ให้อัตราการออกไขสูงสุด 10-15 ฟอง อัตราการฟักประมาณ 95%
3. หลังจากนั้นเมื่อจะทำผสมพันธ์ต่อเนื่อง หลังแม่ไก่ฟักออกเป็นตัวแล้วนำลูกไปอนุบาลให้นำแม่ไก่ไปอาบน้ำจนเปียกแล้วขังให้ไก่แห้งทำต่อเนื่อง 2-3 วันแล้วนำไปผสมพันธ์ต่อ จะได้การขยายพันธ์รวดเร็ว ประหยัดเวลาได้กำไร